今日 1/6/2016 亦係國泰航空採用空中巴士 Airbus A350 機種作商業營運的第一天。小弟 Wilson 就為 ePrice.HK 網友喺香港前往台灣桃園國際機場使用 A350 執飛嘅 CX400 航班上為大家測試空中 WiFi，亦帶來全新經濟客位嘅體驗。據了解國泰會在 2020 前引入達 48 部 Airbus A350 客機，取代目前已達一定年紀嘅 Boeing 747, Boeing 777, Airbus A330 與 A340。Airbus A350 將會成為國泰航空嘅主力機隊。現在 A350 短期內會執飛區域短線航班，預計9 月會執飛長程航班，據目前可確認 9月後 A350 會飛往歐洲嘅航點。而國泰航空嘅空中 WiFi，亦會係 A350 客機中提供。
▲ 今日我坐嘅係國泰航空 CX400 班機由香港飛往台灣桃園機場班次，由 A350 機種負責。
▲ 上到機先睇下 WiFi 指引，一陣試玩。
▲ 上左 10000 呎高空就有得連接 WiFi，喺 Studio CX 屏幕上會顯示 WiFi 嘅 Logo。
▲ 我 Order 左個猶太餐。味道如何，等大家問我先講。
▲飛啦飛啦，個飛行地圖好好睇，好立體，好黑正體字，正。
▲ 國泰 Inflight Enternment 平台 StudioCX 係 A350 機種上面轉左新介面，無咗搖控，只能用 Touch 觸控操作。
▲我仲可以睇到機外嘅情況。
▲ 然後選擇用咩 Plan，今次去台北，用一小時都夠了。是用美金計算呀。。都要七十幾蚊港紙。
▲基本上上網打卡都無問題，而且上 Facebook 都幾順下，先去 Speedtest 測試下，都有成 4.26Mbps下載，0.25 Mbps上載，不過有足足 1416ms 嘅延遲。推出之初，我估成機得我一個用。
▲upload 上Facebook又得，不過睇睇定位有點怪，似乎跟 IP Address 有關，是要傳回法國再上網。
▲ Whatsapp Call 係聽左電話會有呢個畫面，意味住 Block 左。
▲不過 Facebook Call 又得喎，試過打俾剛剛係台北等上機返香港嘅版主 Keith，佢用緊 OneSIm 128kbps 上網，但質素又清楚喎。
▲ 最後送上國泰 A350 降落台灣桃園機場片段。